Denis Mukwege

Denis Mukengere Mukwege (Costermansville, Kongo; 1955eko martxoaren 1a) ginekologo kongoarra da. Bukavuko Panzi Hospitala sortu eta bertan lan egiten du eta talde armatuek taldean bortxatutako emakumeak sendatzean espezialista da. Talde bortxaketa baten osteko barneko kalte fisikoak konpontzen munduko espezialista hoberena da. 2018an Bakearen Nobel saria jaso zuen Nadia Muradekin batera.

Bigarren Kongoko gerratik aurrera gerretan bortxatutako milaka emakume artatu ditu Mukwegek, 10 operazio egitera iritsiz 18 ordutako lan egunetan. 2012an bera hiltzen saiatu ziren eta Europara erbesteratu behar izan zuen hainbat hilabetez. 2013an bueltatu zen.

Erreferentziak

Kanpo estekak 

Kongoko Errepublika Demokratikoko medikuak
Bakearen Nobel Saridunak
Ohorezko Legioko ofizialak
Giza eskubideen aldeko ekintzaileak
Ohorezko Legioko zaldunak
Sakharov sariaren irabazleak